૭૩ના ટાર્ગેટ માટે બૅટિંગમાં ઊતરેલી ગુર્જર ક્ષત્રિય કડિયાની બીજી ઓવરની શરૂઆત થતાં ૪ રનના સ્કોર પર કૅપ્ટન તેજસ મનાણી અને સવજી ગાંગાણીની ઓપનિંગ જોડી સસ્તામાં આઉટ થઈ જતાં જીત અઘરી જણાઈ રહી હતી, પરંતુ ત્યાર બાદ આવેલા રમેશ ચૌહાણ (૪૦) અને પરેશ ગાંગાણી (૧૬)એ ગજબના તાલમેલ સાથે ચોગ્ગાની રમઝટ બોલાવી હતી. ગુગળી બ્રાહ્મણે છેક સુધી બોલિંગમાં કોઈ ચમત્કાર ન દેખાડતાં રમેશ ચૌહાણ અને પરેશ ગાંગાણીએ ૬૯ રનની શાનદાર પાર્ટનરશિપ કરીને અંત સુધી નૉટ-આઉટ રહી ટીમને ૬.૫ ઓવરમાં બે વિકેટે ૭૩ રન કરીને ૮ વિકેટે મિડ-ડે કપમાં પ્રથમ વિજય અપાવ્યો હતો.